
 17.1.2017
 BG
 Официален вестник на Европейския съюз
 L 13/246
 РЕГЛАМЕНТ ЗА ИЗПЪЛНЕНИЕ (ЕС) 2017/65 НА КОМИСИЯТА
 от 14 декември 2016 година
 за разрешаване на употребата на 1-изопропил-4-метилбензен, пин-2(10)-ен, пин-2(3)-ен, бета-кариофилен, камфен, 1-изопропенил-4-метилбензен, делта-3-карен и d-лимонен като фуражни добавки за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 В съответствие с директива 70/524/ЕИО бе разрешена безсрочната употреба на 1-изопропил-4-метилбензен, пин-2(10)-ен, пин-2(3)-ен, бета-кариофилен, камфен, 1-изопропенил-4-метилбензен, делта-3-карен и d-лимонен като фуражни добавки за всички за всички видове животни. Впоследствие посочените продукти бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент беше подадено заявление за извършване на повторна оценка на 1-изопропил-4-метилбензен, пин-2(10)-ен, пин-2(3)-ен, бета-кариофилен, камфен, 1-изопропенил-4-метилбензен, делта-3-карен и d-лимонен като фуражни добавки за всички видове животни. Заявителят подаде искане добавките да се класифицират в категорията „сензорни добавки“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 В становищата (3) си от 10 март 2015 г. и 1 декември 2015 г. Европейският орган за безопасност на храните („Органът“) заключи, че при предложените условия на употреба във фуражи веществата 1-изопропил-4-метилбензен, пин-2(10)-ен, пин-2(3)-ен, бета-кариофилен, камфен, 1-изопропенил-4-метилбензен, делта-3-карен и d-лимонен не се отразяват неблагоприятно върху здравето на животните и здравето на човека, нито върху околната среда. Органът също така заключи, че функцията на 1-изопропил-4-метилбензен, пин-2(10)-ен, пин-2(3)-ен, бета-кариофилен, камфен, 1-изопропенил-4-метилбензен, делта-3-карен и d-лимонен във фуражите е подобна на тази в храните. Органът вече заключи, че веществата 1-изопропил-4-метилбензен, пин-2(10)-ен, пин-2(3)-ен, бета-кариофилен, камфен, 1-изопропенил-4-метилбензен, делта-3-карен и d-лимонен са ефикасни за храните, тъй като увеличават хранителните качества, свързани с мириса или вкуса. Органът не можа да стигне до заключение относно безопасността на употребата на пин-2(3)-ен, пин-2(10)-ен, делта-3-карен, бета-кариофилен и камфен в питейна вода. Органът заключи, че липсата на граница на експозиция за d-лимонен, 1-изопропил-4-метилбензен и 1-изопропенил-4-метилбензен не позволява едновременното им прилагане във фуражите и във водата. Посочените вещества обаче може да се използват в комбинирани фуражи, които впоследствие се приемат с вода.
 (5)
 Следва да се предвидят ограничения и условия, за да се постигне по-добър контрол. По практически съображения и като се вземе предвид извършената от Органа повторна оценка, следва да се определи максимално препоръчително съдържание. Когато препоръчителното съдържание на добавката в пълноценни фуражи е надвишено, идентификационният номер на фуражната добавка,